ཡང་ཅིག་བཤད་ན།རང་བཙན་བསྐྱར་གསོ་ནི་བོད་ནང་གི་རེ་བསྐུལ་ཡིན་པ་དང་།བཙན་བྱོལ་བའི་ངོས་ནས་ལོ་རྒྱུས་ཀྱི་རྒྱུན་དང་འཐུས་ཚབ་ཀྱི་རྒྱུན།འཐབ་རྩོད་ཀྱི་རྒྱུན་བཅས་འཛིན་དགོས་ཀྱི་ཡོད་པ་གལ་ཆེན་ཆགས་ཡོད།ཡིན་ནའང་།རང་བཙན་བསྐྱར་གསོས་སྣེ་ཁྲིད་རྗེས།དབུ་མའི་ལམ་གླེང་མ་ཆོག་པའམ།སྤེལ་མ་ཆོག་པ་དེ་འདྲ་རྩ་བ་ནས་མ་རེད།བོད་ལ་གཏམ་དཔེ་ཞིག་ཡོད་དེ།ཕོ་རབ་བར་གྱི་བརྒལ་བརྟག་ནི་གཅིག་ཕན་གཅིག་གྲོགས།ཕོ་འབྲིང་བར་གྱི་བརྒལ་བརྟག་ནི་ལེགས་ཆ་ལེན་རེས།ཕོ་ངན་བར་གྱི་བརྒལ་བརྟག་ནི་ཁྱོད་ཤི་ང་གསོན་ཡིན།དེ་བས།དབུ་མའི་ལམ་འབྱུང་ཁུངས་ནི་ཕོ་རབ་ཅིག་ཡིན་པའི་ཆ་ནས་བརྒྱུད་འཛིན་པ་ཡིན་ཟེར་མཁན་ཚོས་ཕོ་ངན་གྱི་བྱེད་སྟངས་འོག་དྲུད་མི་ཡོང་བ་གནང་རྒྱུ་ནི་ཧ་ཅང་གི་གལ་ཆེན་ཆགས་ཡོད།